Paul Carpenter Standley

Ni Paul Carpenter Standley (1884 iti Avalon, Missouri – Hunio 2, 1963 iti Tegucigalpa, Honduras) ket maysa idi nga Amerikano a botaniko.

Nayanak ni Standley iti Avalon, Missouri. Nagadal isuna iti Kolehio ti Drury iti Springfield, Missouri ken Estado a Kolehio ti New Mexico, nga idiay ket nakaawat iti bachelor's degree idi 1907, ken nakaawat iti master's degree manipud iti Estado a Kolehio ti New Mexico idi 1908. Nagbati isuna iti New Mexico State College kas maysa a katakunaynay manipud idi 1908–1909. Isuk et maysa idi a Katakunaynay a Mangay-aywan iti Dibision ti Mulamul aiti Nailian a Museo ti Estados Unidos manipud idi 1909 aginggana idi 1922. Iti panagsusulbod ti tawen idi 1928, nangala isuna iti puesto iti Field Museum of Natural History ken nagtrabaho idiay aginggana idi 1950. Bayat nga adda iti Field Museum nagobra isuna iti trabaho ti tay-ak idiay Guatemala idi baetan ti 1938 ken 1941. Kalpasan ti panagretirona idi 1950, immalis isuna iti Escuela Agricola Panamericana, nga idiay ket nagtrabaho iti biblioteka ken herbario ken nagobra iti trabaho ti tay-ak idi 1956, idi nagsardeng isuna iti obra a botaniko. Immalis isuna idiay Tegucigalpa, Honduras idi 1957, ken natay idiay idi malem ti Hunio 2, 1963.

Nagkontribusion isuna iti Trees and Shrubs of Mexico, Flora of Guatemala, ken Flora of Costa Rica.

Pamilia 
Ti kabsatna a babai a ni Penelope "Nellie" Standley ket maysa pay idi botaniko a manggurnong.

Dagiti nagibasaran 
 Williams, Louis O. "Paul Carpenter Standley". Taxon, Vol. XII, No. 7, Aug.-Sept. 1963.

Dagiti akinruar a silpo 
 
Standley's botanical collecting notebooks vol.1 in Field Museum Digital Collections; more volumes

Dagiti botaniko manipud iti Estados Unidos
1884 a pannakaipasngay
1963 nga ipupusay